Diari Oficial de la Generalitat Valenciana


Sumari del DOGV 8216, del 19-01-2018 (2017/12288)

RESOLUCIÓ d'11 de desembre de 2017, de la Direcció General d'Investigació, Innovació, Tecnologia i Qualitat de la Conselleria de Sanitat Universal i Salut Pública, per la qual concedeix l'autorització sanitària per l'obertura i funcionament d'un centre sanitari tipus: U.8.5.4 Centres de reproducció humana assistida amb la següent oferta assistencial: diagnòstic genètic preimplantacional, inseminació artificial, fecundació in vitro, banc de semen, laboratori de semen per a capacitació espermàtica, banc d'embrions, recuperació d'oòcits, banc de teixits -banc de crioconservació d'ovòcits-, al centre denominat Unitat de Reproducció Assistida de l'Hospital Quirónsalud de València.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8216

Data del DOGV
:   19-01-2018

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2017/12524


Data del document
:   11-12-2017

Organisme emissor
:   Conselleria de Sanitat Universal i Salut Pública

Tipus de document
:   Resolució

Descriptors 

:   * Conselleria de Sanitat Universal i Salut Pública
    * establiment hospitalari

RESOLUCIÓ d'11 de desembre de 2017, de la Direcció General d'Investigació, Innovació, Tecnologia i Qualitat de la Conselleria de Sanitat Universal i Salut Pública, per la qual concedeix l'autorització sanitària per l'obertura i funcionament d'un centre sanitari tipus: W.4.0.5 Centres de reproducció humana assistida amb la següent oferta assistencial: diagnòstic genètic preimplantacional, inseminació artificial, fecundació in vitro, banc de semen, laboratori de semen per a capacitació espermàtica, banc d'embrions, recuperació d'oòcits, banc de teixits -banc de crioconservació d'ovòcits-, al centre denominat Unitat de Reproducció Assistida de l'Hospital Quirónsalud de València. [2017/12826]  
Germán Barraqueta Bernad, en representació d'IDCQ Hospitales y Sanidad, SLU, va sol·licitar amb data 29 de maig de 2015, sol·licitud d'autorització sanitària per a l'obertura i funcionament d'un centre sanitari tipus: P.1.3.9 Centres de reproducció humana assistida amb la següent oferta assistencial: diagnòstic genètic preimplantacional, inseminació artificial, fecundació in vitro, banc de semen, laboratori de semen per a capacitació espermàtica, banc d'embrions, recuperació d'oòcits, banc de teixits -banc de crioconservació d'ovòcits-, al centre denominat Unitat de Reproducció Assistida de l'Hospital Quirónsalud de València, situat en carrer Arts Gràfiques, núm. 4-8, 46524 València.  
  
La Direcció general d'Assistència Sanitària, el director del Programa de trasplantaments de la Comunitat Valenciana i la inspecció informen favorablement l'autorització sol·licitada.  
  
Fonaments jurídics  
1. La Direcció General d'Investigació, Innovació, Tecnologia i Qualitat de la Conselleria de Sanitat Universal i Salut Pública és competent en virtut del que es disposa l'Ordre de 26 de febrer de 2008, de la Conselleria de Sanitat, sobre l'autorització sanitària de centres sanitaris de la Comunitat Valenciana per a fer activitats d'extracció i trasplantament d'òrgans, teixits i cèl·lules. Decret 157/2014, de 3 d'octubre, del Consell, pel qual estableix les autoritzacions sanitàries i s'actualitzen, creen i organitzen els registres d'ordenació sanitària de la Conselleria de Sanitat i Decret 156/2015, de 18 de setembre, del Consell, pel qual aprova el Reglament orgànic i funcional de la Conselleria de Sanitat Universal i Salut Pública.  
2. Es compleix el que estableixen el Reial Decret llei 9/2014, de 4 de juliol, que estableix les normes de qualitat i seguretat per a la donació, l'obtenció, l'avaluació, el processament, la preservació, l'emmagatzematge i la distribució de cèl·lules i teixits humans i aprova les normes de coordinació i funcionament per usar-en en humans, i l'Ordre de 26 de febrer de 2008, de la Conselleria de Sanitat.  
  
3. Llei 14/2006, de 26 de maig, sobre tècniques de reproducció humana assistida i el Reial decret 413/1996, d'1 de març, pel qual s'estableixen els requisits tècnics i funcionals precisos per a l'autorització i homologació dels centres i serveis sanitaris relacionats amb les tècniques de reproducció humana assistida  
Vistos els antecedents de fet i preceptes legals esmentats i els altres que s'apliquen, resolc:  
Concedir l'autorització sanitària per l'obertura i funcionament d'un centre sanitari tipus: A.4.8.0 Centres de reproducció humana assistida amb la següent oferta assistencial: diagnòstic genètic preimplantacional, inseminació artificial, fecundació in vitro, banc de semen, laboratori de semen per a capacitació espermàtica, banc d'embrions, recuperació d'oòcits, banc de teixits -banc de crioconservació d'ovòcits-, al centre denominat Unitat de Reproducció Assistida de l'Hospital Quirónsalud de València, situat en carrer Arts Gràfiques, núm. 4-8, 46272 València.  
  
L'autorització és vàlida per un període de 4 anys, a partir de la data de la present resolució.  
Qualsevol modificació substancial en les condicions o requisits que van motivar la concessió de l'autorització haurà de ser notificada a aquesta direcció general, i podrà donar lloc a la seua revisió o fins i tot a la revocació de l'autorització si les modificacions suposen una alteració substancial de les circumstàncies que van justificar la concessió. A l'efecte de l'activitat que s'autoritza, el centre queda sotmès a la inspecció i el control d'aquesta conselleria.  
Aquesta resolució es notifica a les persones interessades, amb l'advertiment que no esgota la via administrativa i que s'hi pot interposar recurs d'alçada davant de la Secretaria Autonòmica de Salut Pública i del Sistema Sanitari Públic, en el termini d'un mes comptat des de l'endemà de la data de notificació.  
  
València, 11 de desembre de 2017.- La directora general d'Investigació, Innovació, Tecnologia i Qualitat: Ana María Ávila Peñalver.